Diosdado Macapagal

**Diosdado Pangan Macapagal** () inggih punika pulitikus Filipina. Piyambakipun njabat minangka Présidhèn Filipina ingkang kaing 9 lan présidhèn kaping 5 saking républik katiga. Piyambakipun kapilih wonten ing taun 1961 saperlu nggantosaken Présidhèn Carlos P. Garcia. Jabatanipun pungkasan wonten ing taun 1965 nalika dipunasoraken déning Présidhèn Ferdinand Marcos. Piyambakipun jejuluk "Tiyang Jujur" *(The Incorruptable)*. Présidhèn Gloria Macapagal-Arroyo ingkang njabat minangka Présidhèn Filipina wiwit taun 2001 minangka putri saking garwanipun ingkang angka 2.

## Wiwitan gesang lan karier 
Macapagal niyos wonten ing Lubao, Pampanga saking satunggaling kulawarga miskin, Urbano Macapagal lan Romana Pangan. Piyambakipun lulus paling apik saking SD Lubao lan lulus angka 2 paling apik saking SMA Pampanga. Éwadéné kulawarganipun miskin, jalaran pambiyantu saking Mantri Dalam Negeri nalika punika Honorario Ventura, piyambakipun sinau ngèlmu hukum wonten ing Universitas Santo Tomas. Piyambakipun kasil pikantuk gelar Dhoktor wonten ing Hukum Sipil lan Ph.D. wonten ing ngèlmu ékonomi wonten ing universitas ingkang sami.

Piyambakipun pikantuk gelar hukumipun nalika taun 1936. Piyambakipun lajeng nyambt damel minangka pengacara kanggé sawijining parusahan Amérika wonten ing Manila lan dados asisten hukum Présidhèn Manuel L. Quezon. Wonten ing masa pendudukan Jepang sadanguning Perang Donya II, Macapagal mbiyantu ékan-ékan anti Jepang lan dados penghubung intelijen kaliyan gerilyawan AS. Nalika wekdal punika garwa ingkang angka 1 séda amargi kekirangan gizi. Piyambakipun lajeng palakrama kaliyan Evangelina Macaraeg, ibu saking Présidhèn Gloria Macapagal Arroyo.

Wonten ing taun 1948, piyambakipun dados sekretaris 2 wonten ing Kedutaan Filipina wonten ing Washington, DC. Wonten ing taun 1949, piyambakipun kapilih minangka anggota Dewan Perwakilan lan njabat dumugi 1956. Nalika wekdal punika ugi piyambakipun kaping 3 kapilih dados wakil Filipina wonten Majelis Umum Perserikatan Bangsa-bangsa

Wonten ing taun 1957, minangka anggota Parté Liberal, piyambakipun dados wakil présidhèn wonten ing sangandhaping Présidhèn Carlos Garcia saking Parté Nacionalista.

## Kepresidenan 
thumb|left|220px|Potret resmi Présidhèn Macapagal ingkang dipunmedalaken déning pura Malacañang
Macapagal kapilih minangka présidhèn nalika taun 1961 déning sawijining koalisi antawising liberal lan progresif, sarta ngasoraken upaya pamilihan malih Carlos P. Garcia. Piyambakipun musataken kawigatosanipun bab upaya-upaya mbesmi korupsi wonten ing papréntahan. Wonten ing upayanipun kanggé ngrangsang perkembangan èkonomi, piyambakipun pikantuk nasihat saking pendukung-pendukungipun ingkang sugih lan ngenengaken mata uang peso Filipina ngambang kanthi ndhèrèkaken pasar pertukaran valuta. Kawicaksanan punika nguras jutaan peso saben taunipun saking perbendaharaan nagara sadanguning masa pamarèntahanipun. Upaya-upaya pembaruanipun dipunhalangi déning Nacionalista, ingkang ndominasi Dewan Perwakilan lan Senat nalika punika. Nanging makaten, rata-rata tingkat tuwuhipun PDB wonten ing masa kepresidenan Macapagal inggih punika 5,15%.

## Uga delengen 
* Sajarah Filipina (1946-1965)

**Setelah nama Diosdado Macapagal:**
* Papan Anggegana Internasional Diosdado Macapagal
* Diosdado Macapagal Boulevard

## Pranala NJaba 
* The Philippine Presidency Project
* Diosdado Macapagal tribute

## Cathetan suku 
* 

|-

|-

|-